KOMISIJOS REGLAMENTAS (EB) Nr. 1565/2006
2006 m. spalio 19 d.
dėl ryžių, kurių kilmės šalis yra AKR valstybės bei užjūrio valdos ir teritorijos, importo licencijų išdavimo pagal paraiškas, pateiktas per 2006 m. spalio mėn. pirmąsias penkias darbo dienas pagal Reglamento (EB) Nr. 638/2003 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kurių kilmės šalis yra viena iš Afrikos, Karibų baseino ir Ramiojo vandenyno valstybių (AKR šalių), ir panaikinantį Reglamentą (EB) Nr. 1706/98 (2),
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos („užjūrio asociacijos sprendimas“) (3),
atsižvelgdama į 2003 m. balandžio 9 d. Komisijos reglamentą (EB) Nr. 638/2003, nustatantį išsamias Tarybos reglamento (EB) Nr. 2286/2002 ir Tarybos sprendimo 2001/822/EB taikymo taisykles dėl Afrikos, Karibų jūros ir Ramiojo vandenyno valstybių (AKR valstybių) bei užjūrio šalių ir teritorijų (UŠT) kilmės ryžių importui taikomos tvarkos, ypač į jo 17 straipsnio 2 dalį (4),
kadangi:
(1)
Pagal Reglamento (EB) Nr. 368/2003 17 straipsnio 2 dalies a punktą Komisija nusprendžia, kokia importo licencijų paraiškų dalis gali būti patenkinta.
(2)
Peržiūrėjus kiekius, kurių buvo prašoma dėl 2006 m. spalio mėn. dalies pateiktose ryžių importo licencijų paraiškose, matyti, kad reikėtų išduoti licencijas paraiškose nurodomiems kiekiams, kuriems prireikus turi būti taikomas procentinis sumažinimo dydis, ir perduoti kiekvienos kvotos galutinius naudojimo procentinius sumažinimo dydžius 2006 metais,
PRIĖMĖ ŠĮ REGLAMENTĄ:
1 straipsnis
1. Pagal paraiškas gauti licencijas ryžių importui, kurios buvo pateiktos per 2006 m. spalio mėn. pirmąsias penkias darbo dienas pagal Reglamento (EB) Nr. 638/2003 nuostatas, ir apie kurias buvo pranešta Komisijai, licencijos išduodamos pateiktosiose paraiškose nurodytiems kiekiams, jei reikia, pritaikant jiems priede nustatytus procentinius sumažinimo dydžius.
2. Priede nurodomi kiekvienos kvotos galutiniai naudojimo procentiniai sumažinimo dydžiai 2006 metais.
2 straipsnis
Šis reglamentas įsigalioja 2006 m. spalio 20 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 19 d.